                                              dom
afsagt den 18. maj 2017 af vestre landsrets 4. afdeling (dommerne kirsten thorup, ida
skouvig og henning bang fuglsang sørensen (kst.) med domsmænd) i ankesag
v.l. s–2464–16
anklagemyndigheden
mod
t
født den … 1966
(advokat daniel rosenkilde larsen, københavn)
retten i sønderborg har den 5. december 2016 afsagt dom i 1. instans (rettens nr. k01-
4829/2016).
påstande
tiltalte, t, har påstået formildelse, navnlig således, at der ikke der ikke sker udvisning.
anklagemyndigheden har påstået skærpelse, således at indrejseforbuddet fastsættes til mindst
6 år.
supplerende oplysninger
i forbindelse med sagen har kriminalforsorgen i hillerød foretaget en personundersøgelse. af
konklusionen fremgår, at tiltalte er fundet egnet til modtage en hel eller delvis betinget dom
med vilkår om samfundstjeneste, hvortil det anbefales, at der fastsættes vilkår om tilsyn af
kriminalforsorgen i prøvetiden.
tiltalte har den 21. februar 2017 vedtaget en bøde for overtrædelse af færdselsloven.
                                               - 2 -
forklaringer
tiltalte har om sine personlige forhold forklaret, at hans hjemmeboende børn er 9 og 17 år.
begge børn går i skole. hans yngste søn lider af angst på grund af oplevelserne i syrien, og
derfor skal han have hjælp til alt. han har desuden indlæringsproblemer og går på en særlig
skole. han har også en datter på 23 år i danmark. hun er gift og har et barn på 2 år. han er
flygtet fra regimet i syrien, og hvis han vender tilbage, vil han blive henrettet. han går på
sprogskole og er i praktik. han modtager kontanthjælp.
han og b delte udgifterne til rejsen, men han fik ikke penge i øvrigt for at deltage i rejsen. a
var syg, og det var for at vise medmenneskelighed, at han hjalp hende med indrejsen. han har
ikke fået arbejde, men har været praktikant i ½ år hos en blomsterhandler, der var araber, men
havde været i danmark i mange år. desuden har han været i praktik på et hospital, hvor han
hjalp gamle mennesker. der var der kun danskere. han har gennemført de aftalte
praktikperioder.han har fortsat sin danskundervisning frem til i dag. hans ægtefælle har
fortsat job som pædagogmedhjælper. hun arbejder hver dag fra kl. 8 til 14. han vil gerne
blive i danmark med sin familie, fordi det vil være forfærdeligt for ham og hans familie at
vende tilbage til syrien.
landsrettens begrundelse og resultat
tiltalte havde ingen personlig tilknytning til a, som han hjalp med at indrejse. herefter og af
de grunde, som byretten har anført, tiltrædes det, at straffen, der tillige er fastsat i medfør af
straffelovens § 89, er udmålt til fængsel i 30 dage, idet det ikke kan føre til et andet resultat, at
medgerningsmanden, b, der var morfar til a, alene er straffet med en bøde.
tiltalte er af kriminalforsorgen fundet egnet til samfundstjeneste.
der er ikke i forarbejderne til lov nr. 152 af 18. februar 2015 om ændring af straffeloven og
lov om fuldbyrdelse af straf m.v. noget, der taler imod ud fra en samlet vurdering at fravige
udgangspunktet om, at bistand til, at en udlænding ulovligt indrejser til danmark, jf.
udlændingelovens § 59, stk. 8, nr. 1, straffes med ubetinget fængsel i 30 dage, jf. herved
højesterets dom gengivet i ufr 2012.1101h.
                                                 - 3 -
efter oplysningerne om tiltaltes gode personlige forhold finder landsretten det derfor
forsvarligt at gøre straffen på fængsel i 30 dage betinget med vilkår som fastsat nedenfor.
betingelserne for udvisning af tiltalte i medfør af udlændingelovens 24, nr. 2, er opfyldt.
tiltalte skal derfor udvises af danmark, medmindre det vil være i strid med danmarks
internationale forpligtelser at udvise ham, jf. herved udlændingelovens § 26, stk. 2.
af de grunde, som byretten har anført, og da det, der er oplyst under landsrettens behandling
af sagen, ikke kan føre til et andet resultat, tiltræder landsretten, at der ikke foreligge
oplysninger om forhold, som indebærer, at det vil være i strid med danmarks internationale
forpligtelser, at tiltalte udvises af danmark.
det tiltrædes derfor, at tiltalte er udvist af danmark i medfør af udlændingelovens § 26, stk. 2,
jf. § 24, nr. 2. indrejseforbuddet fastsættes i medfør af udlændingelovens § 32, stk. 3, til 6 år.
med de anførte ændringer stadfæster landsretten dommen.
                                     t h i k e n d e s f o r r e t:
byrettens dom stadfæstes med følgende ændringer:
-               straffen på fængsel i 30 dage gøres betinget, idet fuldbyrdelse af straffen
udsættes og bortfalder efter en prøvetid på 1 år fra denne dom på betingelse af, at tiltalte i
prøvetiden ikke begår strafbart forhold, at tiltalte i prøvetiden undergiver sig tilsyn af
kriminalforsorgen, og at tiltalte udfører ulønnet samfundstjeneste i 30 timer efter
kriminalforsorgens bestemmelse inden for en længstetid på 4 måneder. prøvetiden ophører,
når længstetiden er udløbet.
-               indrejseforbuddet er 6 år.
statskassen skal betale sagens omkostninger for landsretten.
